NaiveNeuron/SloPal huggingface dataset:
B. Bugár, podpredseda NR SR: (2005-01-19):
D. Podracká, poslankyňa: Ďakujem za slovo, pán predsedajúci. Súhlasím s pozmeňujúcim návrhom kolegyne Muškovej. Hovoríme predsa o paragrafe týkajúcom sa detskej pornografie. Ak si uvedomíme, že viac ako 50 % reklám, ktoré bežne sú v médiách, tak v nich figurujú deti, čo je v poriadku. Stávajú sa vďačnou reklamnou návnadou, pretože rodičov otravujú až dovtedy, kým im tovar, ktorý propaguje iné dieťa, nekúpia. Dieťa ako subjekt, ktorý je stredom sveta dospelých, ich záujmu, starostlivosti či lásky, nerozlišuje takmer v nijakej miere posun smerujúci k nahote, ktorá je už pornografiou a psychickou manipuláciou. Tu sú skutočne na vine dospelí, pretože to, čo by malo zostať v 13. komnate sexuálnej poruchy či zvrátenosti, medializáciou nadobúda podobu, ktorú by som nazvala mediálnym exhibicionizmom, ktorý tým, že je na verejnosti, ako keby bol tolerovaný, ako keby bol prijímaný. Preto považujem za potrebné podčiarknuť toto v zákone v spomínanom písm. c), pretože pre dieťa je aj zlo v istej chvíli, najmä v puberte, v začínajúcej puberte, príťažlivé, dieťa nechápe zvrátenú potrebu pedofila poškvrniť nepoškvrnené, sprzniť niečo panenské a stáva sa ľahkou korisťou mediálnej manipulácie, ktorá vždy má nežiaduci vplyv na celkový psychický rozvoj dieťaťa. Ďakujem.
Zmajkovičová, Renáta, podpredsedníčka NR SR (2013-05-21):
Faktické poznámky na vystúpenie pána poslanca nie sú. Ďalší, ktorý vystúpi v rozprave, pán poslanec Kuffa, pripraví sa pán poslanec Procházka.
Kollár, Boris, predseda NR SR (2022-11-09):
Prosím, prezentujme sa a hlasujeme. (Hlasovanie.) Prítomných 140 poslancov, za 88, proti 15, zdržalo sa 36, nehlasoval 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Pokračujeme hlasovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov. Je to tlač 1284. Dávam slovo členovi ústavnoprávneho výboru poslancovi Lukášovi Kyselicovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov a ktorým sa menia a dopĺňajú niektoré zákony , tlač 1284.)
J. Blanár, poslanec: (2006-02-07):
Hovoríte o zákone, ktorý bol dodržaný. Ja vám musím povedať, že my sme od začiatku boli proti tomuto zákonu a potom, keď ste si odsúhlasili, tak potom, samozrejme, že tvrdíte, že bol dodržaný, ale on má jednoducho mnohé chyby. Ale zoberme si samotné rýchle zdravotné pomoci ako také dnes. Najskôr necháme nemocnice, aby sa dostali do pozície, keď nie sú platobne schopné. Hovoríte o tisícdvestotrojkách a potom zriadite rýchle zdravotné pomoci, kde nalejete peniaze, a tí, ktorí ich získajú, sú zrazu schopní splácať aj tú investíciu, ktorú do toho dajú, do tých nových sanitiek. Tak prečo sme to neurobili pre tie nemocnice, ktoré to doteraz mali? A poviem jeden konkrétny prípad, ktorý sa udial v súvislosti s výberom týchto rýchlych zdravotných stredísk. Dnes vyššie územné celky prevádzkujú nemocnice s poliklinikami a mnohé tieto nemocnice majú rýchlu zdravotnú pomoc. A bolo úplne, ja si myslím, že samozrejmé, aby tieto vyššie územné celky mohli aj nejakým spôsobom ovplyvňovať povedzme to výberové konanie. Nuž a na jednom z rokovaní, mám tu zápisnicu pred sebou, sa pýtali z vyšších územných celkov, či môžu byť prizvaní, a požadovali o to, aby boli v tých výberových komisiách, a dokonca im to bolo aj sľúbené. Nebudem tu teraz citovať, ale na jednom stretnutí pani Dr. Muráňová ubezpečila prítomných, že ich požiadavky bude ministerstvo zdravotníctva akceptovať, že zástupcovia vyšších územných celkov budú vo výberových konaniach. Nič také sa neudialo! Napriek tomu, že vyššie územné celky mnohé tieto rýchle zdravotné pomoci mali, ale už nemajú vďaka tomuto výberovému konaniu.
Suja, Miroslav, poslanec NR SR (2021-03-18):
Ďakujem za slovo, pán podpredseda. Ja by som mal jednu otázku na pána ministra. Viete, vyvlastnenie – aj keď vo verejnom záujme – je ťažký zásah do vlastníckych práv a každý, kto ste to zažil alebo takýto pokus, tak viete, že mám pravdu. Zbytočne dochádza k traumatizácii tých majiteľov a veľmi veľkých sporov, ktoré končia vo veľkej väčšine na Ústavnom súde. A zatiaľ čo mám vedomosť, tak vždy Ústavný súd dal za pravdu tým, čo boli pozemky vyvlastnené. Preto sa chcem spýtať, aby sme tomuto predchádzali, či pri súčasnom návrhu vyvlastnenia sa ráta s odškodnením majiteľov cenníkovou cenou alebo tabuľkovou, alebo pôjdeme nejakou trhovou hodnotou, alebo násobkom nejakej trhovej hodnoty, aby sme tomuto predišli. A, samozrejme, súdnym sporom až po Najvyšší súd. Lebo ak nás niekto bude žalovať ako štát a pôjde to až na Najvyšší súd, tak ja si myslím, že oveľa drahšie pre Slovenskú republiku, ako keď sa dohodne a zvýši na začiatku nejakú cenu. A takisto si nemyslím, že je dobrým riešením, ak tieto pozemky vykupujú nejaké firmy pre štát, ktoré to nerobia zadarmo. Samozrejme, robia s nejakým budžetom a o ten budžet radšej môžme navýšiť tým majiteľom tých pozemkov a rýchlejšie sa dohodnúť. Na toto by som chcel odpoveď. Ďakujem.
Bugár, Béla, podpredseda NR SR (2011-10-19):
Pani poslankyňa Vaľová.
P. Paška, predseda NR SR: (2008-04-10):
S faktickou poznámkou pán poslanec Ivančo, nech sa páči.
Laššáková, Jana, podpredsedníčka NR SR (2015-06-19):
Prezentujme sa a hlasujeme. (Hlasovanie.) Prítomných 126 poslancov, za návrh bolo 114, zdržalo sa 12 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Panie poslankyne, páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento vládny návrh zákona, tlač 1625, prerokovali budúci týždeň v utorok 23. júna po 17. hodine. Je všeobecný súhlas? (Súhlasná reakcia pléna.) Áno. Ďakujem veľmi pekne. (Reakcie z pléna.) Takže áno či nie? Nie. Dobre, poprosím vás, prezentujme sa a hlasujeme. (Hlasovanie.) Prítomných 126 poslancov, za návrh bolo 86, zdržalo sa 38, nehlasovali 2 poslanci. Konštatujem, že sme určili termín prerokovania tohto návrhu zákona. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnom návrhu zákona v druhom čítaní rokovať na schôdzi Národnej rady tak, ako sme si určili. Ďalej budeme hlasovať o 61. bode schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia, tlač 1583. Prosím, spravodajcu z výboru pre pôdohospodárstvo a životné prostredie poslanca Róberta Puciho, aby hlasovanie uviedol. Nech sa páči, pán spravodajca, máte slovo. (Hlasovanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1583.)
Paška, Pavol, predseda NR SR (2013-02-05):
Pán predseda výboru Beblavý.
Blanár, Juraj, podpredseda NR SR (2023-03-28):
S faktickou poznámkou pán poslanec Richter.
Kolíková, Mária, ministerka spravodlivosti SR (2020-11-26):
Ďakujem veľmi pekne, pán predsedajúci. Pán poslanec, práce legislatívne na novom Občianskom zákonníku, rovnako na zákone o obchodných spoločnostiach prebiehajú v maximálnom možnom tempe. V priebehu budúceho roka rátame s tým, že budú ukončené, a ten ďalší rok pôjde návrh či už nového Občianskeho zákonníka, alebo zákona o obchodných spoločnostiach do legislatívneho procesu.
Šeliga, Juraj, podpredseda NR SR (2020-11-26):
Ďakujem vám pekne, pán minister. Ako ďalší sa pýta pán poslanec Foltin, ktorého však nevidím v sále, tým pádom otázka pána Foltina prepadá a pán minister mu dá iba písomnú odpoveď. Ako ďalší, pán poslanec Svrček sa pýta pani ministerky spravodlivosti pani Kolíkovej: „Pani ministerka, tento týždeň ste predstavili verejnosti novú súdnu mapu, ktorej cieľom má byť špecializácia sudcov a zlepšenie kvality rozhodnutí. Zásadným sa javí nová mapa všeobecných a správnych súdov. V tejto súvislosti sa chcem opýtať, akým spôsobom máte v pláne riešiť personálne a materiálne kapacity zrušených okresných a krajských súdov, ktoré máte v pláne zrušiť?“ Nech sa páči, pani ministerka.
P. Hrušovský, predseda NR SR: (2004-05-27):
Nech sa páči. M. Demeterová, poslankyňa: Ešte budeme hlasovať o bode, ktorý pán minister označil, že je nad rámec tohto zákona.
P. Hrušovský, predseda NR SR: (2005-02-03):
(Hlasovanie.) 138 prítomných, 137 za, 1 sa zdržal. Návrh sme schválili. Teraz prosím pána poslanca Patakyho, aby z poverenia výboru pre obranu a bezpečnosť predložil Národnej rade návrhy uznesení k prerokúvanému vládnemu návrhu zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov , ktorý prerokúvame ako tlač 994. Nech sa páči.
Šimečka, Michal, podpredseda NR SR (2024-01-11):
Ďakujem pekne. Pán poslanec Škripek.
M. Číž, podpredseda NR SR: (2009-02-04):
Kolegyne, kolegovia, nedostal som písomnú prihlášku, pýtam sa preto, kto sa hlási do rozpravy ústne. Pani poslankyňa Košútová. Pokiaľ je to všetko, uzatváram možnosť prihlásiť sa do rozpravy ústne. Slovo má pani poslankyňa Košútová.
Sopko, Miroslav, poslanec NR SR (2018-09-17):
Ďakujem za slovo, pán predsedajúci. Pôvodne som to chcel adresovať aj pánu kolegovi Poliačikovi, ale de facto to môžem aj zovšeobecniť. Ja nie som nejaký prehnaný optimista, ako som už skôr vyhlásil, som skôr skeptikom a viem, ako zvyčajne končia opozičné návrhy a čo my z hľadiska opozície môžeme maximálne častokrát urobiť, je, že konkrétnu tému otvoríme a začneme o nej diskusiu. A sme veľmi radi, keď a zapojí aj druhá strana a vypočujeme si aj ďalšie názory, čo, žiaľ, musím konštatovať, dneska nenastalo, ale nevadí, pretože táto téma na stole je. Samozrejme, že téma teplých obedov nie je nejakou kľúčovou vecou, ktorá zmení vzdelávací systém na Slovensku. Ale jedným z krokov, ktorý, ako som už spomínal vo faktickej poznámke, ak sa urobia premyslene a spoločne, ak tá zmena bude prebiehať zhora nadol a zdola nahor, ak sa zapoja všetci zúčastnení aktéri, ktorí majú čo povedať a môžu meniť vzdelávací systém na Slovensku, tak bude jedným z kamienkov, ktorý vložíme do tej mozaiky a môže prospieť k zlepšeniu. Veď práve o tom tu ten parlament je, aby sme diskutovali. A čo mňa vždy najviac mrzí, je, ak my predkladáme nejaký návrh zákona a nedozvieme sa názor druhej strany. Preto vyzývam k diskusii a budem veľmi rád, ak táto a všetky ostatné témy, s ktorými z opozície prichádzame, aby sme mali vždy aj ten opačný názor a porovnávali si, pretože len tak sa môžu prijímať riešenia, ktoré majú čo pomôcť životu občanov, ktorí očakávajú, že my sme tu pre nich, a nie naopak. Ďakujem.
Žiga, Peter, minister hospodárstva SR (2018-12-03):
Ďakujem pekne. Vážený pán predsedajúci, vážený pán predseda vlády, kolegyne, kolegovia, potreba prijatia vládneho návrhu zákona vychádza z potreby precizovania a zosúladenia právnej úpravy v oblasti strelných zbraní a streliva na civilné použitie v Slovenskej republike s rozhodnutím Stálej medzinárodnej komisie na skúšky ručných palných zbraní, ktoré je Slovenská republika povinná podľa Vyhlášky č. 70/1975 prevziať do právneho poriadku Slovenskej republiky. Cieľom vládneho návrhu zákona je zároveň zosúladenie jednotlivých ustanovení vo vzťahu k novému zákonu č. 56/2018 o posudzovaní zhody výrobku, sprístupňovaniu určeného výrobku na trhu a o zmene a doplnení niektorých zákonov. Vládny návrh zákona bude súčasne zastrešovať právnu úpravu základných požiadaviek a postupov posudzovania zhody na strelné zbrane a strelivo na civilné použitie a ďalšie podrobnosti, ako sú označovanie strelných zbraní a streliva, dokumenty vydávané autorizovanou osobou, vyhlásenie o zhode a označovaní strelných zbraní a streliva. Vládny návrh zákona je technickým predpisom z oblasti posudzovania zhody. Z pôsobnosti vládneho návrhu zákona sú vylúčené strelné zbrane a strelivo určené na použitie Ozbrojenými silami Slovenskej republiky a ďalšie strelné zbrane a strelivo podľa § 4 ods. 3 návrhu zákona. Vládny návrh zákona bol predmetom vnútrokomunitárneho pripomienkového konania, v rámci ktorého uplatnila Európska komisia pripomienky, ktoré predkladateľ, teda Úrad pre normalizáciu, metrológiu a skúšobníctvo Slovenskej republiky akceptoval a do materiálu zapracoval. Vládny návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Prijatie vládneho návrhu zákona nemá vplyv na rozpočet verejnej správy, má negatívny vplyv na podnikateľské prostredie, nemá sociálny vplyv ani vplyv na životné prostredie na informatizáciu spoločnosti a na služby verejnej správy pre občanov. Ďakujem, pán predsedajúci, skončil som.
Prostredník, Ondrej, poslanec NR SR (2023-10-25):
Sľubujem. (Potlesk.)
Hlina, Alojz, poslanec NR SR (2015-04-23):
Ďakujem veľmi pekne. Prepáčte, pán riaditeľ, ja poviem otvorene, že jedným uchom dnu, druhým von, ale to posledné, čo ste spomínali, ma trošku zaujalo, že teda posielate tie oznámenia. My hneď, ako skončíme kauzu Váhostav, tak je čas sa vrátiť o dva roky dozadu, kde sme spustili procesy, to, čo ste urobili, to znamená, ten úžernícko-exekútorský klondike na Slovensku. A sľubujem vám veľké divadlo. Dobre? Sľubujem vám pre túto chvíľu naozaj veci, o ktorých sa ľudia dozvedia, ako to funguje. Špeciálne aj u vás, pán Muňko, kde dvorným exekútorom Sociálnej poisťovne je pán Krutý aj so svojou armádou, už bojovníkov pomaly. To, čo ste vytvorili, ten teror, ako sa terorizujú tí ľudia cez pár korún, ktoré si niekedy možno požičali, alebo zabudli, neskôr zaplatili, ako ich štát vydal, to bude, verím, že veľkou témou hneď po tom, ako dokončíme Váhostav.
Klus, Martin, doterajší podpredseda NR SR (2020-03-20):
Ďakujem za oboznámenie s výsledkom tajného hlasovania. Vyhlasujem, že nadpolovičnú väčšinu hlasov všetkých poslancov získali a za podpredsedov Národnej rady boli zvolení poslanci Gábor Grendel a Juraj Šeliga. Prosím podpredsedov Národnej rady Slovenskej republiky, aby zaujali miesta, ktoré sú pre nich určené, a pripájam sa ku gratulantom.
Bastrnák, Tibor, poslanec NR SR (2019-05-10):
Pán poslanec, v prvom rade chcem len ti povedať, že je to pre mňa prekvapenie, keď tak rýchlo zabúdaš, že ktorú stranu si zakladal, naša strana sa nevolá MOST. MOST – HÍD, aj tu v Národnej rade aj inde. To je prvá vec. Druhá vec je tá, že práve preto musíme precizovať tento návrh, lebo aj ty, ktorý už dosť dlho je v politike, ešte stále tvrdohlavo hovoríš o tom, že tá predchádzajúca novela zakazuje spievanie hymny iných štátov na území Slovenskej republiky, pritom ja, pritom, že veľa právnikov tvrdí opak. Ale pre mňa to je najdôležitejšie, čo vydáva ministerstvo, hoci nie je to konečný verdikt, samozrejme, lebo to môže vydať len Ústavný súd. Ale ministerstvo jediné, ktoré metodicky riadi okresné úrady, ktorí by eventuálne mohli pokutovať tak, to ministerstvo jednoznačne vysvetlilo tento zákon, alebo dal výklad k tomuto zákonu, ktorý poznáš, a predsa ty ako politik, ale to je tá hystéria, to je to politikárčenie, lebo to, že novinári, alebo eventuálne jednoduchí ľudia to môžu chápať tak, tomu rozumiem a je to úplne okej. Ale pre nás by malo byť nejaké pravítko a ja už neviem nič iné vymyslieť v rýchlosti, samozrejme mimo Ústavného súdu, ako ten, to dotknuté ministerstvo. Keď to dotknuté ministerstvo hovorí, že nedá sa to tak vnímať, že je zakázaná, že je zakázané spievanie štátnej hymny iných štátov na území Slovenskej republiky, tak potom to, čo ty tvrdíš, to nie je pravda.
Paška, Pavol, predseda NR SR (2014-03-27):
Hlasujeme. (Hlasovanie.) 136 prítomných, 59 za, 62 proti, 15 sa zdržalo. Návrh zákona do druhého čítania sme neschválili a nebudeme pokračovať v rokovaní o tomto návrhu. Pán poslanec Fecko, pán predseda.
A. Belousovová, podpredsedníčka NR SR: (2009-04-23):
Nech sa páči.
Raši, Richard, poslanec NR SR (2011-12-13):
Ďakujem pekne. Ja teda by som chcel reagovať spoločne na pána poslanca Kužmu aj Gála, beriem to ako vašu nevedomosť alebo nesústredenie sa na prerokovávané zmeny v minulom volebnom období. Tak dovoľte mi, aby som vám pripomenul, pán poslanec Gál, pán poslanec Kužma, v rokoch 2006 až v rokoch 2010 boli platy zdravotníkov v organizáciách, na ktoré malo dosah ministerstvo zdravotníctva, zvyšované štyrikrát 10 %, jedenkrát 2,5 %. Čiže pokiaľ toto je pre vás nerobenie, alebo málo, tak to už nechám na vás, ako tieto platy zvýšite vo vlastných firmách. Za ďalšie. Po prijatí Zákonníka práce napríklad len v bratislavskej Univerzitnej nemocnici bolo prijatých sto nových lekárov. Čiže dovoľte mi požiadať vás, keď máte takéto nejaké informačné deficity, aby ste sa ma najprv spýtali. Ďakujem pekne. (Potlesk.)
Hrnčiar, Andrej, podpredseda NR SR (2018-09-20):
Päť faktických poznámok. Nech sa páči, pán poslanec Blanár.
Blahová, Natália, poslankyňa NR SR (2010-12-01):
Ďakujem pekne. Mali sme krátku diskusiu, pán poslanec Kaník, a ja si nepamätám na jej závery celkom alebo nám odišlo do stratena, že prečo naozaj neriešiť otázku pracujúcich matiek alebo otázku zásluhovosti jej práce materskou, poberaním materskej. Tam sa rieši naozaj saturovanie príjmov skutočným percentom zo mzdy, ktorú tam tá konkrétna matka zarobila, takže ak je naozaj toto cieľom, tak áno, ideme do toho, ideme do toho, aby sme predlžovali materskú, ideme do toho, aby sme percento zvyšovali, ale naozaj zásluhovosť v sociálnej dávke je, tak ako spomínal pán predseda Brocka, je to nekoncepčná záležitosť. To je všetko, ďakujem pekne a teším sa na ďalšiu diskusiu o tomto.
Pčolinský, Peter, podpredseda NR SR (2022-10-20):
Ďakujem pekne. Pani poslankyňa Mária Šofranko, nech sa páči.
Danko, Andrej, predseda NR SR (2019-10-22):
Prerušujem schôdzu. Pokračujeme o 14.00 hod. vystúpením pána Viskupiča. (Prerušenie rokovania o 12.00 hodine.) (Pokračovanie rokovania o 14.00 hodine.)
Laššáková, Jana, podpredsedníčka NR SR (2015-05-28):
Pán poslanec Viskupič. Nie je prítomný v sále. Pán poslanec Přidal, nech sa páči, máte faktickú poznámku.
Bugár, Béla, podpredseda NR SR (2011-04-06):
Pán spravodajca, nechcete sa vyjadriť? (Reakcia spravodajcu.) Prerušujem rokovanie o tomto bode programu. Budeme hlasovať o 15.50 hodine, takže vyhlasujem do 15.50 hodiny prestávku. (Prestávka.) (Po prestávke.)
Blanár, Juraj, podpredseda NR SR (2021-07-01):
Ďalší pán poslanec Stanislav Mizík.
M. Fronc, minister školstva SR: (2003-01-14):
Národná rada tajným hlasovaním na svojom 4. zasadnutí schválila do Dozornej rady Fondu detí a mládeže dvoch z troch navrhnutých kandidátov. Výsledky volieb boli schválené uznesením Národnej rady číslo 139 z 12. decembra 2002. Uznesenie konštatuje, že nakoľko vo voľbe, ktorá sa konala 12. decembra 2002, z troch navrhovaných členov do Dozornej rady Fondu detí a mládeže nebol zvolený jeden člen, jeho voľba sa vykoná na schôdzi Národnej rady Slovenskej republiky so začiatkom od 14. januára. Navrhujeme pána Petra Buláka a súčasne sťahujeme predchádzajúci návrh na kandidáta Martina Kuglu za člena Dozornej rady Fondu detí a mládeže. Ďakujem.
Danko, Andrej, podpredseda NR SR (2023-11-22):
S reakciou pán poslanec Krajčí.
Marosz, Ján, poslanec NR SR (2017-12-08):
Hanka, ďakujem za tvoje vystúpenie. Samozrejme vítame, že existujú takéto nástroje, ktoré pomáhajú ľuďom v lepšej mobilite za prácou. Na druhej strane v tejto diskusii by sme sa mali potom posúvať ďalej aj smerom k tomu, aby ľudia, ktorí idú za prácou, aby mali potom aj kde bývať. Lebo už teraz je veľmi zlá situácia ohľadom bývania ľudí v jednotlivých tých priemyselných lokalitách a samozrejme ceny nájmov potom idú veľmi hore. Takže toto je taký možno jeden krok, čo aj vláda robí možno správnym smerom, že podporuje túto mobilitu za prácou, ale nemala by zabúdať, a možnože jej to aj odporúčame, zaoberať sa viac formami bývania ľudí v týchto regiónoch, kde je vysoká zamestnanosť. No a obava ohľadom toho, že sa nám budú zase ešte viac vyľudňovať niektoré regióny na Slovensku, tak tu stále visí vo vzduchu.
Hatráková, Katarína, poslankyňa NR SR (2020-07-14):
Ďakujem pekne za slovo. Vážim si, že som mohla priložiť ruku k dielu a spolu s pani poslankyňou Krištúfkovou a pani poslankyňou Zemanovou priniesť do Národnej rady návrh tohto zákona, ktorý je prejavom vďaky tým našim matkám za starostlivosť o deti. Je dôležité, aby sme sa zasadili o, tak ako spomínala pani poslankyňa, odstránenie nespravodlivosti platného zákona a zastropovania dôchodkového veku v ústave. Ako pani poslankyňa spomínala, tento zákon bol prijatý pred rokom Národnou radou a vypadlo z neho celkom desaťtisíce žien. Dnes si môžeme klásť otázku, že ako sa to vôbec mohlo stať, nemyslieť na tie ženy, ktoré pracujú ťažko a často aj so zdravotnými následkami, tá nespravodlivosť, ktorá, ktorá im bola spôsobená tým, že, bola spôsobená tým, že zákon o sociálnom poistení nestihol riadne zareagovať na novelu ústavy o zastropovaní dôchodkového veku. Zrejme narýchlo sa tá novela zákona písala bez toho, aby sa riadne diskutovalo, a to je často riziko unáhlenej legislatívnej práce. Možnože v tomto kontexte by to pre nás mohlo byť memento v tomto volebnom období, aby sa takéto veci neopakovali. Ďakujem pekne.
Bugár, Béla, podpredseda NR SR (2016-09-09):
Pán poslanec Lipšic.
B. Bugár, podpredseda NR SR: (2006-03-15):
(Hlasovanie.) Prítomných je 119 poslancov, za 71, zdržalo sa 48. Bod č. 1 sme schválili.
Sulík Richard, predseda NR SR (2011-02-11):
Prosím vás, vypnite ten mikrofón. Ďakujem. (Prerušenie rokovania o 11.35 hodine.) (Pokračovanie rokovania o 12.30 hodine.)
Pellegrini, Peter, predseda NR SR (2015-09-24):
Ďakujem pekne, pán poslanec. Na vaše vystúpenie evidujem jednu faktickú poznámku. Končím možnosť prihlásiť sa s faktickými poznámkami. Pán poslanec Susko, nech sa páči.
Bugár, Béla, podpredseda NR SR (2017-05-11):
Poslankyňa Verešová.
Zmajkovičová, Renáta, podpredsedníčka NR SR (2012-05-11):
S reakciou pán poslanec Hlina. Poprosím, zapnite pána poslanca.
P. Pelegrini, poslanec: (2008-02-15):
Ku kolegovi Kahancovi a ku kolegovi Štefancovi, vy stále sa tu snažíte vytvoriť obraz, že my ideme niečo tu monopolizovať alebo posilňovať atď. Máme normálne výhradu poštovú do roku 2012 alebo 2013, ktorú akurát využívame. Veď Európska únia ako taká je expert na liberalizáciu a tlačí všetky možné segmenty do toho, aby sa vytvorila súťaž, či je to telekomunikačný trh alebo iný, a je zaujímavé, že sama Únia vo svojich smerniciach umožňuje takúto výhradu až do takého vysokého roku udržať. Čiže my nerobíme nič nové, akurát si využívame to právo, ktoré nám zo smerníc prináleží. Zase tu používame pri poštovej službe. No tak ja už neviem, kde tá logika je, čo to je aká služba pre občana? No tak ja sa vás pýtam, pán Štefanec, či to naozaj si myslíte, že raz za mesiac, keď mi pošle operátor faktúru za telefónny účet a nepošle mi ju za 10 Sk, ako to stojí dnes, ale alternatívcom za 7,50 Sk, že mi zníži účet za telekomunikačné služby o 2,50 Sk, veľmi-veľmi pochybujem o tom. Takže pri tejto poštovej službe by som nehovoril o tom, či je to pre občana, ba práve je to pre občana. Pretože pokiaľ nie je komplexne vyriešené financovanie univerzálnej služby, pokiaľ alternatívni operátori nebudú prispievať do nejakého fondu na financovanie univerzálnej služby, dovtedy nemôžeme nič robiť. A ba priam by som povedal, ak by sme teraz chceli tu zavádzať nejakú súťaž, o ktorej nemáme čo ani hovoriť, nad 50 g je súťaž ako v každom inom segmente, do 50 g je výhrada. O akej súťaži máme hovoriť? Pokiaľ bude vyriešená aj táto otázka, nech sa páči. V prípade, že teraz budem púšťať až pod 50 g alternatívnych operátorov, ja sa pýtam, čo budeme robiť, keď Slovenská pošta povie, že v záujme zabezpečenia univerzálnej služby bude list stáť 15 Sk, to bude dobré pre občana? Myslím si, že bude dobré pre občana, keď mu zostane aspoň na najbližších pár rokov 10 Sk, preto aj SMER – sociálna demokracia uvedený návrh troch kolegov poslancov podporí. Ďakujem.
Suchánek, Alan, poslanec NR SR (2017-11-29):
Ďakujem pekne za slovo. Vážený pán predsedajúci, vážený pán minister, kolegyne, kolegovia, ja budem veľmi krátky. Nechcem sa venovať veciam, ktoré boli v minulosti, bolo všetko povedané a nechcem to zdržovať. Ja poviem, že oddlžovanie áno, musí prebehnúť, pretože to tie nemocnice úžasne zaťažuje a nebudú sa môcť ďalej rozvíjať. Bez toho sa naše zdravotníctvo ďalej nepohne. Ale chcel by som sa venovať jednému takému problému ohľadom toho ozdravného plánu. Nemocnica si bude musieť postaviť ozdravný plán a dozorná rada bude kontrolovať, či tento ozdravný plán funguje. Pokiaľ nefunguje, tak v podstate dozorná rada alebo predseda dozornej rady bude mať povinnosť odvolať vedenie, alebo právo teda odvolať vedenie nemocnice. Dneska v podstate hlavne tie väčšie nemocnice majú už ako kolektívne vedenie, čiže majú generálneho riaditeľa, ekonomického, lekárskeho a prípadne ošetrovateľského. Že či budú odvolaní všetci alebo len ekonomický alebo len generálny, to je teda taká moja otázka na pána ministra. A chcel by som nadškrtnúť takú jednu ideu, výberové konania na manažment týchto nemocníc. Veľmi ma mrzí, že aj v dnešnej dobe, keď hovoríme o tom, že sa to robí transparentne. Zistil som, že už dokonca aj na stránke ministerstva tieto výberové konania sa zobrazujú, aj vypísané, aj tie, ktoré teda v nedávnej dobe prebehli. A chcel by som takú myšlienku tu nastoliť, že keďže som pozeral tie výberové konania, ktoré prebehli za tých niekoľko posledných mesiacov, väčšinou sa tam hlási jeden uchádzač, už dvaja sú v menšine. Teda ako len malá časť tých výberových konaní prebieha tak, že sa tam prihlásia dvaja. Čiže tie výberové možnosti nie sú veliké, konkurencia tam nie je veliká. Či by nebolo dobré obrátiť sa aj na okolité štáty, do Čiech, možno do Rakúska, kde tie nemocnice celkom úspešne alebo teda aspoň podľa toho, ako vidím, ako vyzerajú, tak asi sú celkom slušne vedené, aj keď, samozrejme, bolo to v iných podmienkach, aké boli na Slovensku. Že či by nebolo dobré tie výberové konania vypisovať nielen u nás, prípadne, ja neviem, v jednom denníku a na stránke alebo kde, ale dať také širšie pole tomu. Proste aby to bolo verejne známe a možno aj do tých okolitých štátov. Možno by tá konkurencia bola ďaleko väčšia pri tom výberovom konaní a pravdepodobne, alebo bola by určite väčšia možnosť, aby sa sem dostali ľudia, ktorí už majú nejaké skúsenosti a za sebou aj dobré výsledky. Tak toto je odo mňa taký podnet, že či by toto nebolo vhodné a či nad tým ministerstvo neuvažuje. A už potom teda len na koniec taký apel, že zakrátko budeme rozhodovať o štátnom rozpočte a pokiaľ tam bude 3,71 % za poistencov štátu, tak asi ťažko to naše zdravotníctvo sa bude vyhrabávať z týchto problémov. Ďakujem.
Kuffa, Štefan, poslanec NR SR (2021-11-30):
Deti majú obraz rovnosti, nie však rovnakosti vo svojej, vo svojich rodičoch každý deň pred sebou. A pripravujú sa, aj prijímajú bez toho, aby musel im niekto o tom hovoriť alebo dokonca ich o tom vzdelávať. Jednoducho aj v minulosti, ale aj v súčasnosti je mnoho rodín takých, ktorí príkladne žijú vo svojich rodinách a deti sú akoby vernou kópiou alebo verným obrazom svojich rodičov. Veľakrát to tak je alebo vo väčšine prípadov to je tak. Rodičia sú tí, ktorí prví prioritne rozhodujú o výchove detí. A školský systém má byť ten, ktorý im v tejto výchove bude napomáhať. My sme generácia ľudí alebo možno detí, ktorí nepočúvali ani z rádií, ani z televízora, ale ani nikde o nejakej sexuálnej výchove a že zavádzať nejakú sexuálnu výchovu ako do škôl. Dovolím si povedať, že sme generácia tá, ktorá sa vie zodpovedne sexuálne správať. A na tú formáciu a to, čo rodičia povedia v rámci sexuálnej výchovy svojim deťom, je to ich výsostné a prioritné právo o tom rozhodnúť. A nie každému dieťaťu aj v rovnakom veku nedokáže pochopiť tú istú vec. A oblasť sexuality je veľmi-veľmi citlivá. Ak my zabijeme dušu našich detí alebo chceme systematicky zabíjať duše našich detí, no tak je to v podstate taká duchovná alebo duševná smrť. A ten proces, ktorý by sa tu rozbehol, alebo tá mašinéria, ktorá má snahu toto všetko pretlačiť, je veľmi nebezpečná. Preto my všetkými silami vždy budeme proti tej gender ideológii bojovať. Ďakujem.
Shahzad, Silvia, poslankyňa NR SR (2017-04-04):
Ďakujem. Ja by som na záver chcela povedať už len pár slov na túto tému. Ďakujem veľmi pekne svojim kolegyniam a verím, že nabudúce sa zapojíte viacerí z vás, lebo určite máte tie skúsenosti aj ostatní, aj keď nie, ako som povedala, asi osobné alebo možno nie až také závažné. Jednu oblasť, ktorú som vôbec nespomenula a kvôli ktorej zážitky alebo teda príbehy, ktoré sa s ňou spájajú, by boli na ďalšiu hodinu, sú sociálne zariadenia, toalety. Zámerne som ju nespomenula, pretože naozaj to je veľmi komplikovaná téma a veľmi dôležitá, samozrejme, hneď, teda ako si to uvedomíme v súvislosti s nemocnicami a školami. Už tu hovorili aj, aj kolegyne, ktoré sa venujú asistentom na školách, že deti sa často nedostanú na záchod len preto, že ich tam nemá kto, nemá im kto pomôcť. To isté sa presne stáva v nemocniciach. Tie podmienky sú naozaj nedôstojné. Často vás odbijú s tým, že: čo by ste chceli? Že máte tam už nejako vydržať a oni na to nemajú kapacitu. A to nie je v zlom, oni na to naozaj nemajú kapacitu a často ani to technické vybavenie, ani personálne vybavenie, ako som spomínala. Aj preto by som bola veľmi rada a teraz sa obraciam aj na kolegov z koalície, keby tento jednoduchý návrh zákona našiel podporu aj vo vašich radoch a začali ste uvažovať, že či toto nie je cesta... (Prerušenie vystúpenia časomerom.)
Kočiš, Eduard, poslanec NR SR (2021-12-03):
Veľmi pekne ďakujem za slovo, pán predsedajúci. Miňo, tak ako si vo svojej rozprave sa snažil apelovať najmä na koaličné rady, aby sa zamysleli nielen nad tým, čo si rozprával, ale najmä nad tým, o čo sa snažil pán minister financií počas svojho úvodného slova alebo počas svojej úvodnej rozpravy, ale už je nad slnko jasnejšie, že každá jedna iniciatíva, ktorá vychádza od tohto človeka, je vopred odsúdená na úspech, aj keby bol za tým ten... neúspech, pardon, ak by bol za tým aj ten najlepší úmysel. Pretože taká nedôveryhodnosť voči jednej osobe na Slovensku ešte asi nikdy nebola. Pán Matovič, chceli ste na začiatku tejto pandémie riešiť situáciu hromadným testovaním, potom ste tvrdili, že atómovou zbraňou bude celoplošné testovanie, čiže ani hromadné, ani celoplošné, úplne sa to minulo účinkom, ale zabudli ste na jeden základný a holý fakt. Ak by bola posilnená ambulantná starostlivosť a starostlivosť u lekárov špecialistov, určite by sme neskončili dvakrát po sebe ako tá najhoršia krajina v rámci celých týchto svetových opatrení. Jednoducho rozdiel medzi zdravotnou sestrou v Českej republike a na Slovensku v plate je nejakých 400 eur. Rozdiel platový medzi lekármi, Slovenská republika a Česká republika, je nejakých 800 eur. Vy ste nieže tých lekárov počas týchto dvoch rokov pandémie sa snažili udržať na Slovensku, ale všetkými nesystematickými krokmi vy ste ich zo Slovenska vyštvali. A teraz idete hádzať ľuďom omrvinky, idete si kupovať dôchodcov 500-eurovými poukazmi, ku ktorým víťazoslávne pripojíte ešte 100-eurovú poukážku na zaplatenie energií, vody, elektriny a plynu, ale, pán minister, toto nie sú riešenia. Toto je prachsprostá hlúposť.
Pčolinský, Peter, podpredseda NR SR (2023-03-31):
Ďakujem. Teraz dávam slovo spravodajcovi z ústavnoprávneho výboru. Nech sa páči, pán poslanec Baránik.
Ďuriš Nicholsonová, Lucia, podpredsedníčka NR SR (2017-06-21):
Pán poslanec Osuský.
B. Bugár, podpredseda NR SR: (2004-09-23):
Ďalšiu otázku položil pán poslanec Zubo, ktorý tu nie je. Takže ideme na jedenástu otázku, ktorú položil tiež pán poslanec Madej podpredsedovi vlády Slovenskej republiky a ministrovi hospodárstva Pavlovi Ruskovi: „Pán minister, tvrdíte, že štát je zlý vlastník. Prečo potom predávate elektrárne cudziemu štátnemu podniku?“ Pán podpredseda vlády, nech sa páči, môžete odpovedať. P. Rusko, podpredseda vlády a minister hospodárstva SR: Ďakujem za slovo, pán predsedajúci. No, pán poslanec, bezpochyby viete viac ako ja. Lebo už viete, ako to dopadne a dokonca aj viete, ktorý podnik je a ktorý zostane štátny. Takže dovoľte, aby som uviedol krátku „situačku“, aby ste sa dostali do aktuálneho stavu. Boli traja záujemcovia, a sú, dali ponuky. Jedným bolo RAO, druhým bol ČEZ, tretím bol ENEL. V každom z nich stále je väčšinový vlastník štát, ale ešte sa nič nikomu nepredáva a už vôbec nie konkrétnej firme. Pokiaľ ide o súčasný stav, tak je odporúčanie privatizačného poradcu a privatizačnej komisie, ktorá hovorí o tom, že prioritný záujemca by mal byť taliansky ENEL. A pokiaľ som informovaný, tak vo veľkej miere brali do úvahy aj skutočnosť, že talianska vláda rozhodla v auguste tohto roku o predaji 25 % akcií ENEL-u prostredníctvom kapitálového trhu do 26. októbra tohto roku. To teda znamená, že odporúčanie komisie do veľkej miery akcentovalo aj tú skutočnosť, že nimi odporúčaný kandidát nie je štátny podnik, bezpochyby nebude v čase, keď bude, ak teda získa dôveru vlády, keď bude podpisovaný záverečný protokol, keď bude podpisovaný transakčný dokument a investičná zmluva. Rozhodnutím... Rusko to nesmie byť, ako povedal pán poslanec Mikloško, ani nebude, lebo je až tretí v poradí a KDH si oddýchlo. V každom prípade neviem, ako to vysvetlíte svojmu bývalému šéfovi teda. (Hlasy v pléne.)
Ďuriš Nicholsonová, Lucia, podpredsedníčka NR SR (2016-11-24):
Ďakujeme pekne, pán podpredseda vlády. Ďakujeme veľmi pekne za vaše vyčerpávajúce odpovede. A my teraz budeme pokračovať odpoveďami na členov vlády, na otázky poslancov podľa vyžrebovaného poradia. Prvá otázka je od pána poslanca Gábora Grendela na ministra zahraničných vecí a európskych záležitostí. (Reakcia ministra na predsedajúcu, že nemal k dispozícii celých 15 minút vydelených v hodine otázok premiérovi.) Nie, 15 minút mal. Nie ste idiot, len ste sa pomýlili. Jasné. Dobre, takže predsa len pokračujeme pánom poslancom Gáborom Grendelom a jeho otázkou: „Pán minister, nemyslíte si, že vážne podozrenie z rozkrádania peňazí na prezentáciu Slovenska je najhoršou formou prezentácie Slovenska? Nemyslíte si, že okamžite zverejniť, ako boli tieto peniaze využité, je lepšie ako útoky na Zuzanu Hlávkovú?“ Nech sa páči.
Schlosár, Rastislav, poslanec NR SR (2017-05-17):
Vážená pani podpredsedníčka, vážené panie poslankyne, vážení páni poslanci, dovoľte, aby som podľa § 73 ods.1 rokovacieho poriadku vystúpil v prvom čítaní ako spravodajca určený ústavnoprávny výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, výbor pre pôdohospodárstvo a životné prostredie a výbor pre obranu a bezpečnosť. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od prerokovania návrhu zákona v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhovaným gestorským výborom odporúčam, aby Národná rada po všeobecnej rozprave, aby sa uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani podpredsedníčka, prosím, otvorte všeobecnú rozpravu.
Pellegrini, Peter, predseda NR SR (2014-12-10):
Pani poslankyňa Nicholsonová.
Bugár, Béla, podpredseda NR SR (2016-09-22):
Prezentujme sa a hlasujme. (Hlasovanie.) Prítomných 126 poslancov, za 50, proti 8, zdržalo sa 67 a nehlasoval 1. Návrh nebol schválený. Teraz budeme hlasovať o návrhu uznesenia k návrhu mandátového a imunitného výboru na udelenie pokarhania a pokuty poslankyni Národnej rady (tlač 160). Teraz dávam slovo pánovi predsedovi výboru. Pán poslanec Raši, nech sa páči. (Hlasovanie o návrhu Mandátového a imunitného výboru Národnej rady Slovenskej republiky na udelenie pokarhania a pokuty poslankyni Národnej rady Slovenskej republiky , tlač 160.)
Pellegrini, Peter, predseda NR SR (2015-11-20):
Prezentujme sa a hlasujme o tomto procedurálnom návrhu vrátiť, prerušiť rokovanie a vrátiť zákon do výborov. (Hlasovanie.) Prítomných 124 poslancov, za hlasovalo 43, proti bolo 77, zdržali sa 4 poslanci. Tento návrh sme neschválili.
Blanár, Juraj, podpredseda NR SR (2023-02-02):
Pán poslanec Viskupič s faktickou poznámkou.
R. Madej, poslanec: (2005-03-15):
Vážený pán predseda, svoj návrh odôvodňujem tým, že vládny návrh zákona nám pripravil množstvo úskalia, množstvo mín. A keď si prepočítame, koľko budú dostávať študenti štipendií podľa jednotlivých príjmových skupín, vyjdú nám naozaj veľmi zlé čísla. A počítam, že s touto správou, ktorú vláda už mala predložiť dávno počas šiestich mesiacov, by mala presvedčiť parlament, že tomu nie je tak. Napriek tomu takáto správa by mala už dávno byť súčasťou tlače, ktorú predložil pán minister školstva do parlamentu. Ďakujem pekne.
Jurinová, Erika, podpredsedníčka NR SR (2013-06-20):
Ďakujem. S reakciou na faktickú poznámku pán poslanec Kaník, nech sa páči.
J. Senko, poslanec: (2008-02-07):
Takže, viem, prečo sa asi tohto zákona bojíte. Bojíte sa pravdy, bojíte sa iného názoru, pretože, ako ste hovorili, vy nepotrebujete poznať iný názor. Potrebujete si potvrdiť len ten váš názor. Obvinili ste sa sám. Sám, dokonca sám, a to hneď v úvode svojho vystúpenia. To znamená, že ani to ďalšie vystúpenie alebo obsah vášho vystúpenia nebolo potrebné počúvať. A prosím vás, nestrašte peklom ľudí tejto spoločnosti. Peklo vo vašom ponímaní môže byť nakoniec pripravené aj pre vás a možno aj pre vaše svedomie. Ďakujem.
P. Paška, predseda NR SR: (2007-07-02):
Ako ďalší v rozprave vystúpi pán poslanec Bastrnák.
Hrnčiar, Andrej, poslanec NR SR (2012-12-13):
Ďakujem za slovo. Ja by som chcel podporiť vystúpenie svojho klubového kolegu Gábora Gála, ktorý začal tak osobne, aj keď toto nie je jeho téma, ako manžel učiteľky, tak ja by som tiež chcel reagovať ako manžel učiteľky základnej školy, ktorá každý večer sedí niekoľko hodín pri internete a pripravuje si materiály, aby mohla deti mať z čoho učiť. A pán kolega Gál spomenul množstvo problémov v školstve, aj na dnešnej schôdzi sa hovorí o učebniciach, hovorí sa o financovaní, hovorí sa o platoch a naozaj tá ekonomická situácia v štáte je zlá a nie je možné jednorazovo vyriešiť okamžite všetky problémy, pretože si to vyžaduje obrovské množstvo finančných prostriedkov. Ale sú aj veci, pán minister, ktorými sa dá učiteľom a školstvu pomôcť bez toho, aby bol, aby boli na to potrebné finančné prostriedky, a to je napríklad, a dneska sme o tom nehovorili, abnormálne byrokratické zaťaženie učiteľov, ktorí musia vypísať vypisovať triedne výkazy, triedne knihy, každý rok musia písať tie isté mená, tie isté rodné čísla, tie isté dátumy narodenia, tie isté mená rodičov. Keby sa to zaviedlo elektronicky, tak ako to funguje na vláde, v Národnej rade, ako to funguje vo firmách a v samosprávach, tak určite by učitelia poďakovali a boli by radi, že štát umožnil administratívne odbúranie týchto byrokratických požiadaviek, ktoré teraz na nich máte. Ďakujem.
B. Bugár, podpredseda NR SR: (2002-11-13):
Panie poslankyne, páni poslanci, mali by sme pokračovať v rokovaní, spravodajcu už máme, ale pán navrhovateľ tu ešte chýba, takže vyzývam jedného z navrhovateľov, aby sa vrátil do rokovacieho priestoru, aspoň jeden z nich, a samozrejme aj členov vlády, lebo kým tu nebudú, tak neotvorím rokovanie. (Pauza pre neprítomnosť navrhovateľov v rokovacej sále.)
Košútová, Magda, poslankyňa NR SR (2011-03-25):
Ďakujem pekne za slovo, pán predseda. Pán poslanec...
Blanár, Juraj, podpredseda NR SR (2022-05-04):
Pán poslanec, na vaše vystúpenie dve faktické poznámky, pani spravodajkyňa Halgašová ako prvá.
M. Číž, podpredseda NR SR: (2007-06-28):
Ďalšou vyžrebovanou otázkou je otázka, ktorú položil pán poslanec Iván Farkas a položil ju ministrovi kultúry Slovenskej republiky Markovi Maďaričovi. Otázka znie: „Slovenský rozhlas nemá financie na udržanie vysielanie Rádia Patria na stredných vlnách. S vysielaním na VKV rozhlasu je problém v tom, že vo viacerých regiónoch je príjem vysielania problematický, nemožný na rozsahu VKV. Zníži sa teda možnosť príjmu, zhoršia sa podmienky príjmu signálu vysielania pre menšiny. Na začiatku vládnutia pán premiér Fico vyhlásil, že v oblasti menšín zachová status quo. Bude to platiť aj pre vysielanie rozhlasu pre národnostné menšiny?“ Pán minister, nech sa páči. Prosím oznámiť koniec odpovede.
Laššáková, Jana, podpredsedníčka NR SR (2013-05-24):
Pokračujte, nech sa páči.
Zelník, Štefan, poslanec NR SR (2019-05-13):
Tým sme vyčerpali hlasovania o všetkých pozmeňujúcich návrhoch zo spoločnej správy a z rozpravy. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
Jurinová, Erika, podpredsedníčka NR SR (2012-10-25):
Ďakujem, pán poslanec. Na vaše vystúpenie neregistrujem opäť žiadne faktické poznámky. Dávam slovom preto ďalšiemu prihlásenému rečníkovi, pánovi poslancovi Hubovi.
Krúpa, Juraj, poslanec NR SR (2020-05-13):
Pán predsedajúci, vzhľadom na to, že sa zákon prerokúva v skrátenom legislatívnom konaní, sme v treťom čítaní. Otvorte, prosím, rozpravu.
Gyimesi, György, poslanec NR SR (2022-05-04):
Ďakujem pekne za slovo, pán podpredseda. Dámy a páni, ak sme tu hovorili o tom pred chvíľkou, že aká podstatná inštitúcia je Matica slovenská pre Slovákov, tak minimálne taká podstatná je aj organizácia Csemadok pre Maďarov žijúcich na Slovensku. Táto organizácia vznikla v roku 1949, konkrétne 5. marca. Čiže má za sebou úplne najdlhšiu históriu, ktorá počíta 73 rokov, ak to dobre počítam. A táto organizácia do dnešného dňa združuje 53-tisíc ľudí, má 414 miestnych organizácií a 17 oblastných zväzov, ktorá ju robí okrem najstaršej aj najväčšou. Táto organizácia ročne vyprodukuje v mimocovidovom období okolo 5-tisíc kultúrnych podujatí po celom Slovensku, takže je aj počtom kultúrnych akcií najväčšou a najbohatšou. Som veľmi rád, že som mohol prispieť svojou troškou, a to pán poslanec Svrček dosvedčí, k tomu, aby tieto dva zákony mohli ísť ruka v ruke ako dvojičky a navzájom sa podporiť, pretože tak ako ja s radosťou zahlasujem za zvýšenie každoročnej dotácie Matici, tak by som bol aj veľmi rád a tak tajne dúfam, že takisto sa k Csemadoku postavia aj ostatní poslanci, ktorí by sa možno k tomu tak nepostavili, ak by tento zákon o Matici slovenskej tu nebol. Csemadok si zaslúži takúto podporu, ktorú mu navrhujeme, pretože do roku 1996, pokiaľ ho Mečiarova vláda nezrušila jedným podpisom, dotáciu od štátu dostával, bolo to vtedy vo výške 10 miliónov slovenských korún ročne. Suma 300-tisíc euro je nižšia, než bola vtedy, ale sme veľmi radi za každé, za každý jeden cent, ktorý vieme získať alebo ktorý vie Csemadok získať, alebo ktorý my Maďari vieme získať na svoju kultúru zo štátneho rozpočtu. Čiže ak je niekto alebo nejaká organizácia, ktorá si takúto dotáciu zaslúži, tak Csemadok ňou celkom určite je, a ja by som bol veľmi rád, ak by väčšina z prítomných poslancov zajtra o jedenástej si myslela to isté. Ďakujem pekne.
Hlina, Alojz, poslanec NR SR (2013-10-24):
Ďakujem pekne. A ste pyšný na seba, čo? (Reakcia spravodajcu: „Na vás!“) Viete, to je to, že nevadí, pozrite sa, mne to nevadí, kľudne. Čo k tomu povedať? Možno už len počkať, že podľa pôvodného plánu teda toto nejako ustáť a v zmysle obludného cynizmu zo strany SMER, ktorá sa tu hrá na sociálnych spasiteľov, ale pritom sú to experimentátori s ľuďmi tejto krajiny a kŕmiči obrovských gágorov oligarchov, ktorých držia za, nechcem byť pre túto chvíľu zbytočne vulgárny. S tým sú tu schopní po čase prísť, keď to zapadá prach, že v zásade tie štyri dni, keď nelietali tie vrtuľníky, tak sa vlastne ušetrilo a pani Zvolenská to odprezentuje ako jeden z nástrojov na zefektívnenie chodu nemocníc. To sa, ja, samozrejme, hyperbolizujem, ale pritiahnutím za vlasy v takej dobe my tu žijeme. To som rád, že sme identifikovali, že nezaznel, nezaznel argument, že prečo je to tak. Oporný nejaký alebo nejaký, ja neviem aký, viete, že ten, ešte som čakal, že niekto povie, že bolo piatok trinásteho, to bolo preto. No to ešte možno niekto tu, ešte ide titan rozpráv pán Jarjabek, možno on má bríf k tomu, že on dá, že to bolo v piatok trinásteho, to s vrtuľníkmi nemá nič spoločného. Čiže, viete, že jak argumentačne sa oni vedia položiť, hej, že, alebo s čím kalkulujú vôbec, hej, že jak to majú učesané, že Pravda, ja neviem, myslím, že dneska Pravda, áno, Pravda dneska to pustila, že niečo, Uhliarika tam dala dneska, myslím, hej, že možno to majú dohodnuté, JOJ-ka bude, šteniat sa toľko, šteniat narodí, že neviem čo. Viete, že to sú, dá sa, ja nevylučujem, že sa dá takýmto spôsobom robiť politika. Nevylučujem. Ale ako dlho?
Podmanický, Ján, poslanec NR SR (2017-03-23):
Vážený pán minister, ja vám chcem veľmi pekne poďakovať za vaše nasadenie, lebo naozaj o tejto diaľnici komunikujeme dlhodobo a do nášho regiónu aj často chodievate, a preto vám chcem úprimne poďakovať za ten posun, ktorý sa už na Kysuciach na D3 uskutočnil. Tá cesta I/11, ako som mal správne napísať, tak je naozaj cestou smrti. Pravidelne sú tam dopravné nehody s ťažkými zdravotnými následkami, častokrát so smrťou a táto cesta patrí medzi najvyťaženejšie cesty na Slovensku. Ja chápem, že je nedostatok finančných prostriedkov a bude sa musieť k tomuto aj opozícia postaviť zodpovedne a aspoň na určené úseky v určenej sume by sa tá dlhová brzda povoliť mala. Na druhej strane je veľmi dôležité, aby pokračovala príprava tej stavby, aby sa pripravovali pozemky, aby sa pripravovali povolenia, stavebné povolenia a všetky tieto veci. Chcem sa vás preto spýtať, ako pokračuje tá príprava na vydanie stavebného povolenia alebo vlastne na celé to spustenie výstavby, pretože ja som presvedčený, že finančné prostriedky sa v konečnom dôsledku, keď si uvedomia aj opoziční kolegovia naliehavosť situácie, nájdu. Ale je dôležité, aby štát mal pripravené podklady, aby boli pripravené projekty, stavebné povolenia a všetko ostatné.
P. Paška, predseda NR SR: (2007-05-15):
(Hlasovanie.) 128 prítomných, 127 za, 1 sa zdržal. Konštatujem, že sme tento pozmeňujúci návrh zo spoločnej správy schválili. Ďalej.
Glváč, Martin, podpredseda NR SR (2019-05-09):
Pán poslanec Simon.
Laššáková, Jana, podpredsedníčka NR SR (2013-05-28):
Nech sa páči, pán spravodajca, máte slovo.